**Osnovna škola Side Košutić**

**Radoboj**

Klasa: 400-01/25-01/2

Urbroj: 2140-78-25-07

Radoboj, 19. ožujka 2025.

**III. OBRAZLOŽENJE IZVJEŠTAJA O IZVRŠENJU FINANCIJSKOG PLANA**

**OSNOVNE ŠKOLE SIDE KOŠUTIĆ RADOBOJ**

**ZA 2024. GODINU**

Odredbama čl. 81. Zakona o proračunu (NN144/21) propisana je obaveza izrade i donošenja polugodišnjeg i godišnjeg izvještaja o izvršenju financijskog plana, a temeljem čl. 86. proračunski korisnik dužan je upravljačkom tijelu u skladu s aktima kojima je uređen rad proračunskog korisnika, izvještaj dostaviti na usvajanje, te ga dostaviti osnivaču.

Godišnji izvještaj o izvršenju financijskog plana škola izrađuje temeljem Pravilnika o polugodišnjem i godišnjem izvještaju o izvršenju proračuna i financijskog plana (NN 85/23).

Temeljem čl. 30. Pravilnika izvještaj o izvršenju financijskog plana sadrži: opći dio, posebni dio, obrazloženje i posebne izvještaje.

Izvještaj o izvršenju pokazuje da li su sredstva utrošena prema financijskom planu.

Ostvarenje/izvršenje za prethodnu i tekuću godinu iskazuje se na razini razreda, skupine, podskupine i odjeljka ekonomske klasifikacije (4. razina), dok se plan iskazuje na razini razreda i skupine ekonomske klasifikacije (2. razina).

1. **OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA**
2. *OBRAZLOŽENJE OSTVARENJA PRIHODA I RASHODA, PRIMITAKA I IZDATAKA*

***Prihodi i primici***

Ukupni prihodi poslovanja u 2024. godini ostvareni su u iznosu od 1,242.553,44 € što iznosi gotovo 100% planiranih prihoda.

U odnosu na isto razdoblje prethodne godine povećanje iznosi 21% odnosno 215.289,19 €.

U obračunskom razdoblju ostvareni su prihodi poslovanja kako slijedi:

**Skupina 63 – Pomoći od subjekata unutar općeg proračuna** – realizacija plana iznosi 99% jer do kraja godine nisu doznačena sredstva za udžbenike za šk. g. 2024./2025.

*Izvor 5.2. Ministarstvo*

Ova skupina obuhvaća prihode ostvarene od Ministarstva znanosti, obrazovanja i mladih u iznosu od 1,130.721,81 € što iznosi 99**%** prihoda u odnosu na plan, a 21% ili 198.577,63 € više u odnosu na prethodnu godinu prvenstveno zbog povećanja izdataka za plaće (zbog povećanja osnovice), povećanja naknada i nagrada zaposlenicima.

U okviru tekućih pomoći ostvareni su prihodi za plaće – 1,017.446,30 €, za materijalna prava zaposlenih 67.465,17€ prihodi za nabavu menstrualnih higijenskih potrepština u iznosu od 459,00 €, prihodi za prehranu učenika u iznosu od 40.671,07 €, prihodi za plaćanje naknade za nezapošljavanje invalida – 1.988,00 €, prihodi za stručni ispit knjižničara u iznosu od 325,17 €, te prihodi za četiri projekta koji će biti realizirani u 2025.g. u ukupnom iznosu od 2.367,10 €.

*Izvor 5.4 JLS*

Prihodi iz proračuna JLS ostvareni su od grada Krapine za financiranje rada pomoćnika u nastavi do 06/2024.g. ukupnom u iznosu od 4.282,91 €, te iz proračuna općine Radoboj u iznosu od 765,00 € za provedbu škole plivanja za učenike.

Kapitalne pomoći ostvarene su iz izvora Ministarstvo u iznosu od 420,00 €. Ostvareni prihodi manji su od planiranih i onih ostvarenih prethodne godine jer do kraja 2024. g. nisu doznačena sredstva za udžbenike za školsku godinu 2024./2025.

**Skupina 64 – Prihodi od imovine**

Na ovoj skupini evidentiraju se prihodi od kamata na depozite po viđenju – sredstva na računu škole.

U obračunskom razdoblju ovi prihodi nisu ostvareni.

**Skupina 65 – Prihodi po posebnim propisima**

U prihodima po posebnim propisima evidentirane su uplate učenika za izlete, terensku nastavu i druge izvannastavne aktivnosti – 11.125,00 €.

Na ovoj skupini evidentirani su i prihodi od Crvenog križa – dio solidarnosti i dio članarine u iznosu od 238,00 €, te prihodi od Županijskog sportskog saveza za provedbu projekta „Sportski praznici“ u iznosu od 735,00 €.

Ostvarenje u odnosu na plan iznosi 92% budući da do kraja godine nije realizirana planirana terenska nastava u Varaždin.

**Skupina 66 – Prihodi od prodaje robe i pruženih usluga i donacija**

Prihodi od prodaje robe obuhvaćaju prihode od prodaje proizvoda učeničke zadruge – 303,00 €. Ovi prihodi neznatno su veći od ostvarenih u istom razdoblju prethodne godine.

Prihodi od pruženih usluga obuhvaćaju prihode od najma školske sportske dvorane u iznosu od 2.223,75 €. Prihodi su nešto manji od plana zbog povoljnih vremenskih prilika i time manjeg interesa za korištenje dvorane.

Prihodi od donacija – ostvareni su u ukupnom iznosu od 5.150,00 €. Iznos od 4.900,00 € odnosi se na kapitalne donacije (donacija informatičke opreme od Društva Naša djeca Radoboj – 950,00 €, donacija opreme za nastavu od Hrvatskog športskog saveza-300,00 €, donacija od firme Vidović iz Jazvina - klupe i stolovi za vanjsku učionicu u PŠ Jazvine, te novčane donacije za kupnju opreme – Božićni sajam). Od firme GLC Produkt ostvarena je tekuća donacija u iznosu od 250,00 € - drenažne rešetke za vanjsku učionicu. Realizacija ovih prihoda je 56% veća u odnosu na plan jer su krajem godine u okviru Božićnog sajma ostvarene donacije za kupnju opreme koje nisu bile planirane.

**Skupina 67 – Prihodi od nadležnog proračuna**

Prihodi od nadležnog proračuna u ukupnom iznosu od 86.588,97 € ostvareni su iz dva izvora:

1. Izvorna sredstva županije – 24.922,18 € što iznosi 96% u odnosu na plan. Ostvareni su prihodi za naknadu za rad e-tehničara – 1.146,24 €, za provedbu građanskog odgoja – 530,80 €, za hitne intervencije – 14.323,50 €, zimske radionice – 110,00 €, natjecanja – 607,10 €, te dio prihoda za plaću i ostale rashode za rad pomoćnika u nastavi – 8.204,54 €.
2. DEC sredstva – sredstva za pokriće svih materijalno – financijskih rashoda poslovanja u iznosu od 61.666,79 € što iznosi 125% u odnosu na plan budući su krajem godine iz DEC-a dobivena dodatna sredstva za pokriće nužnih materijalno-financijskih rashoda koja nisu bila planirana.

Gledajući prihode prema izvorima financiranja najveći udio otpada na prihode, a time i rashode iz izvora **Pomoći** - Ministarstvo budući da se iz ovog izvora osiguravaju sredstva za plaće i ostale rashode za zaposlene, sredstva za prehranu učenika – ostvarenje cca 99% u odnosu na plan.

Drugo mjesto gledajući udio u ukupnim prihodima zauzimaju prihodi iz izvora **Opći prihodi i primici**, a obuhvaćaju izvorna i DEC sredstva ostvarena od Krapinsko-zagorske županije iz kojih se podmiruje najveći dio materijalno-financijskih rashoda škole – ostvarenje 115% u odnosu na plan.

Zatim slijede **Prihodi za posebne namjene** - uplate učenika za izlete, terensku nastavu i sl. Ostvarenje ovih prihoda najvećim dijelom vezano je uz realizaciju Godišnjeg plana i programa rada škole i školskog kurikuluma.

Prihode **iz izvora Donacije** i **Vlastiti prihode** nije moguće točno planirati. Iako ovi prihodi u strukturi ukupnih prihoda sudjeluju sa manje od 1% ovi prihodi značajno doprinose poboljšanju uvjeta rada škole.

***Rashodi i izdaci***

U izvještajnom razdoblju ukupni rashodi poslovanja iznose 1,254.015,45 €.

Rashodi poslovanja iznose 1,247.330,80 €, dok rashodi za nabavu nefinancijske imovine iznose 6.684,65 € - 66% plana.

Rashodi poslovanja obuhvaćaju rashode za zaposlene, te materijalno – financijske rashode poslovanja.

**Skupina 31 – Rashodi za zaposlene**

U skupini 31 evidentirani su rashodi za plaće i ostali rashodi za zaposlene – realizacija prema planu.

Ovi rashodi financirani su iz dva izvora i imaju najveći udio u strukturi ukupnih rashoda – gotovo 85%.

Najveći dio rashoda za plaće i naknade financira se iz izvora 5.2.1. Ministarstvo – 1,058.576,35 €.

Rad pomoćnika u nastavi u do 06/2024.g. financiran je iz proračuna grada Krapine u iznosu od 4.252,91 €. Od 09/2024.g. rad pomoćnika u nastavi financira se putem projekta Baltazar 8 – ukupni rashodi iznose 7.791,00 €, a financiraju se iz tri izvora: opći prihodi i primici, Ministarstvo i Ministarstvo – prijenos EU.

**Skupina 32 – Materijalni rashodi**

Materijalni rashodi poslovanja u obračunskom razdoblju iznose 165.465,94 € - gotovo 100% plana.

Na skupini 32 evidentirane su naknade troškova zaposlenima (službena putovanja, naknade za prijevoz na posao i s posla, izdaci za stručno usavršavanje zaposlenika i sl.) – iznos od 32.292,93 €, izdaci za materijal i energiju (uredski i materijal za nastavu, materijal za održavanje, namirnice za školsku kuhinju i sl.) – 83.001,40 €, izdaci za usluge telefona, pošte, prijevoza, usluge održavanja, komunalne, računalne, zdravstvene, intelektualne i slične usluge 36.926,53 €, te ostali nespomenuti rashodi poslovanja - izdaci za premije osiguranja, članarine, pristojbe i naknade, te ostali nespomenuti rashodi poslovanja u iznosu od 13.244,98 €.

U odnosu na prethodnu godinu veći su izdaci za službena putovanja zaposlenika zbog većeg broja terenskih nastava za učenike i provedbe projekta Igraonica u šumi, za koje su djelatnicima isplaćivane dnevnice. Izdaci za materijal i energiju manji su za 8% u odnosu na prethodnu godinu zbog nešto manjih izdataka za energente i namirnice za prehranu učenika.

Povećanje rashoda za usluge u odnosu na isto razdoblje prethodne godine nastalo je zbog plaćanja usluga prijevoza vezano za projekt Igraonica u šumi, realizacije sistematskih pregleda djelatnika i zamjene kotla za centralno grijanje što je znatno povećalo izdatke za usluge održavanja.

Povećanje ostalih nespomenutih rashoda poslovanja u odnosu na prethodnu godinu vezano je za realizaciju terenskih nastava za učenike.

Rashodi iz ove skupine financirani su iz slijedećih izvora:

* 1. Opći prihodi i primici – izvorna sredstva K-Z županije – 17.131,18 € - 10,35% ukupnih rashoda (naknade troškova zaposlenima - natjecanja, rashodi za materijal za nastavu, hitne intervencije – usluge održavanja, ugovori o djelu – građanski odgoj i e-tehničar, zimske radionice sl.) – realizacija u okviru plana

1.3. Decentralizacija – 60.925,16 € - 36,82% ukupnih rashoda (naknade troškova za zaposlene, rashodi za materijal i energiju, rashodi za usluge telefona, pošte, prijevoza, održavanja, komunalne usluge, licence, premije osiguranja i sl. Rashodi na ovom izvoru financiranja veći su od rashoda iskazanih u našem financijskom planu, ali su u skladu sa Odlukom župana o II. Izmjeni odluke o financiranju DEC funkcija u školstvu za 2024.g. od 16.12.2024.

2.1. Donacije – 250,00 € - 0,15% ukupnih rashoda - materijal za vanjsku učionicu

3.1. Vlastiti prihodi – 2.858,94 € - 1,73% ukupnih rashoda (materijal za nastavu, članarina uč. zadruge, književni susret za učenike). Rashodi su ostvareni manje od planiranih jer do kraja 2024. g. nije u potpunosti utrošen preneseni višak prihoda (za materijal i usluge održavanja).

4.3.1. Posebne namjene – 12.098,00 € - 7,31% ukupnih rashoda (izdaci za usluge prijevoza, ostali rashodi – izleti, terenska nastava i sl.)

5.2.1. Ministarstvo – 71.407,66 € - 43,16% ukupnih rashoda (izdaci za prijevoz na posao, materijal za nastavu, namirnice, prijevoz na terensku nastavu, ugovor o djelu za održane radionice u sklopu projekta, naknada za nezapošljavanje invalida). Realizacija prema planu.

5.4.1. JLS – 795,00 € - 0,48% ukupnih rashoda (dnevnica PUN – grad Krapina – 30,00 € i 765,00 € od općine Radoboj za tečaj plivanja za učenike). Ostvarenje veće od plana jer su krajem godine nastali rashodi vezani za realizaciju škole plivanja za učenike koji nisu bili planirani.

**Skupina 34 – Financijski rashodi**

Prema ekonomskoj klasifikaciji tu se evidentiraju naknade za bankarske usluge i usluge platnog prometa te izdaci za zatezne kamate. Realizacija iznosi 741,63 € što je nešto su više u odnosu na plan i prethodnu godinu zbog povećanja cijena bankarskih usluga. Ovi rashodi financirani su iz DEC sredstava Županije.

**Skupina 38 Ostali rashodi**

Na ovoj skupini evidentirani su, prema uputi, izdaci za nabavu menstrualnih higijenskih potrepština za učenice škole u iznosu od 459,00 € financirani iz izvora Ministarstvo – realizacija prema planu.

U razredu 4 evidentirani su rashodi za nabavu nefinancijske imovine.

**Skupina 42- Rashodi za nabavu proizvedene dugotrajne imovine**

Na podskupini 422 - evidentirana je donacija računalne opreme i ostale opreme za nastavu u iznosu od 3.050,00 € i oprema za nastavu nabavljena iz izvora Vlastiti prihodi u iznosu od 751,76 €.

Na podskupni 424 Knjige evidentirani su ukupni izdaci u iznosu od 2.882,89 € od kojih na izvor Ministarstvo otpada 2.716,65 €, a 166,24 € na izvor Vlastiti prihodi.

Realizacija plana iznosi 66% budući da do kraja 2024. g. nije utrošen dio sredstava prenesenog viška za nabavu opreme.

RASHODI PREMA FUNKCIJSKOJ KLASIFIKACIJI

Funkcijska klasifikacija sadrži aktivnosti, to jest projekte korisnika proračuna razvrstane prema njihovoj namjeni.

Prema članku 14. Pravilnika o proračunskim klasifikacijama, rashodi obrazovanja svrstani su u obrazovanje 0912- Osnovno obrazovanje.

Dodatne usluge u obrazovanju iskazane na ovoj poziciji u iznosu od 40.619,18 € obuhvaćaju izdatke za prehranu učenika.

Izvršenje u odnosu na plan iznosi 96%.

RAČUN FINANCIRANJA PREMA EKONOMSKOJ KLASIFIKACIJI I IZVORIMA FINANCIRANJA

Budući da škola nema primitaka od financijske imovine i zaduživanja, niti izdataka za financijsku imovinu i otplate zajmova u ovom izvještaju nema iskazanih podataka.

STANJE NOVČANIH SREDSTAVA

Stanje novčanih sredstava na žiro-računu škole na dan 01.01.2024. g. iznosilo je 12.869,71 €.

Stanje novčanih sredstava na žiro-računu škole na dan 31.12.2024.g. iznosilo je 14.703,21 €.

1. *OBRAZLOŽENJE PRIJENOSA SREDSTAVA IZ PRETHODNE GODINE I PRIJENOSA U SLIJEDEĆE RAZDOBLJE*

Ukupno stanje na računu 922 u glavnoj knjizi i financijskim izvještajima na dan 31.12.2023. godine iznosilo je 6.024,84 € - višak prihoda – izvor 3.1. – Vlastiti prihodi – 7.532,85 € i manjak na izvoru Ministarstvo – 1.508,02 € (tzv. metodološki manjak – sredstva su doznačena u 2024.g.)

U 2024. g. izvršeno je usklađenje imovine sa vlastitim izvorima na način da su vlastiti izvori povećani za 0,01 € (usklađenje imovine sa vrijednosti imovine prema provedenoj inventuri na 31.12.2023.), a smanjen je preneseni višak prihoda poslovanja.

Na dan 31.12.2024.g. ukupni rezultat na 922 koji se prenosi u slijedeće razdoblje iznosi -5.437,18 €.

Prema izvorima financiranja rezultat izgleda ovako:

Izvor 2.1. Donacije – višak 1.800,00 €

Izvor 3.1. Vlastiti prihodi – višak – 6.282,66 € (u 2024. utrošeno 1.250,19 € prenesenog viška)

Izvor 5.2. Pomoći – Ministarstvo – manjak 13.569,84 € (tzv. metodološki manjak jer nisu doznačena

sredstva za udžbenike za šk. g. 2024./2025. i za prehranu učenika za mjesec

prosinac 2024.)

1. **OBRAZLOŽENJE POSEBNOG DIJELA IZVJEŠTAJA O OSTVARENJU FINANCIJSKOG PLANA**

**Rashodi prema ekonomskoj klasifikaciji, izvorima, programima i aktivnostima**

**Program 1000 – Osnovno obrazovanje – zakonski standard**

***Izvor financiranja 1.3. Decentralizacija***

Osnovni cilj: osiguranje materijalnih uvjeta za kvalitetno obrazovanje učenika i poboljšanje kvalitete rada zaposlenika.

Program obuhvaća financiranje službenih putovanja i stručnog osposobljavanja zaposlenika, financiranje rashoda za materijal i energiju, rashoda za usluge održavanja objekata i opreme, komunalne i slične usluge, te ostalih nespomenutih izdataka koji se pojavljuju u radu škole.

Iz ovog izvora financiran je najveći dio materijalno-financijskih rashoda škole.

Ukupni rashodi poslovanja iz decentraliziranih sredstava ostvareni su u iznosu od 61.666,79 €. Izvršenje je veće u odnosu na plan jer je zadnjih dana 2024.g. županija odobrila dodatna sredstva iz izvora Decentralizacija za pokriće rashoda poslovanja za mjesec prosinac 2024. g.

Budući da su zbog znatnog povećanja cijena sva DEC sredstva planirana i utrošena za pokriće materijalno-financijskih rashoda nisu planirani niti ostvareni rashodi za nabavu nefinancijske imovine.

**Program 1003 – Dopunski nastavni i van nastavni programi škola i obrazovnih institucija**

**Aktivnost 102000 – Dopunski nastavni i van nastavni programi škola i obrazovnih institucija**

***Izvor financiranja 1.1. Opći prihodi i primici – dopunska sredstva K-Z županije***

Osnovni cilj: osiguranje kvalitetnijih uvjeta za odgoj i obrazovanje svih učenika

Program obuhvaća financiranje izdataka za rad pomoćnika u nastavi (regres i troškovi zdravstvenih pregleda) u iznosu od 450,00 € i izdataka nastalih provedbom učeničkih natjecanja (službena putovanja, nagrada za ostvarene rezultate) u iznosu od 607,10 €, te izdatke vezane uz realizaciju Zimskih radionica za učenike.

**Aktivnost 102006 – Program građanskog odgoja u školama**

***Izvor financiranja 1.1. Opći prihodi i primici – dopunska sredstva K-Z županije***

Osnovni cilj: Građanski odgoj značajno pridonosi i uspješno promiče nenasilje, toleranciju i solidarnost.

Provedba građanskog odgoja realizira se temeljem ugovora o djelu sa djelatnicom škole. U izvještajnom razdoblju ovi izdaci iznose 530,80 € - realizacija 104% - ovisi o broju odrađenih sati – plan 35 sati za školsku godinu, koja se ne poklapa sa kalendarskom.

**Tekući projekt T103000: Dopunska sredstva za materijalne rashode i opremu škola**

***Izvor financiranja 1.1. Opći prihodi i primici – dopunska sredstva K-Z županije***

Osnovni cilj: osiguranje kvalitetnih uvjeta rada kroz financiranje većih neplaniranih izdataka za održavanje građevinskih objekata i opreme i pomoć u održavanju i korištenju informatičke opreme

Iz dopunskih sredstava za materijalne rashode i opremu škola financirani su slijedeći izdaci:

* rad e-tehničara – izdaci iznose 1.146,24 € (realizira se putem ugovora o djelu sa vanjskim suradnikom prema cijeni sata i maksimalnom broju sati tjedno određenom od strane K-Z županije)
* hitne intervencije – usluge održavanja – popravak kvara na sustavu centralnog grijanja i zamjena kotla, te sanacija kvara na vodovodnoj mreži – iznos od 14.323,50 €

**Tekući projekt T103027: Baltazar 8**

**Izvor financiranja 1.1. Opći prihodi i primici – dopunska sredstva K-Z županije**

Osnovni cilj: osiguranje pomoćnika u nastavi učenicima s teškoćama u razvoju čime se učenicima s teškoćama pruža pomoć kod svladavanja redovitog nastavnog procesa i socijalizaciji učenika s teškoćama sa vršnjacima iz razreda.

U školskoj godini 2024./2025. osigurani su pomoćnici na pola radnog vremena za tri učenika u razrednoj nastavi.

Financiranje projekta vrši se iz tri izvora: 1.1. Opći prihodi i primici – 10,71%, te iz bespovratnih sredstava ESF – 89,29% - izvor 5.2. Ministarstvo i izvor 5.7. Ministarstvo – prijenos EU.

U navedenim postocima financirani su izdaci za plaće u ukupnom iznosu od 6.291,00 €, ostali rashodi za zaposlene (dar djeci, uskrsnica, božićnica) – iznos od 1.200,00 € , te materijalna prava zaposlenih (prijevoz na posao) – iznos od 263,34 €.

**Aktivnost 102001 Financiranje – ostali rashodi OŠ**

***Izvor financiranja 2.1.1. Donacije***

Osnovni cilj: Poboljšanje materijalnih uvjeta rada škole

U izvještajnom razdoblju utrošene su donacije u iznosu od 3.300,00 €. Realizacija 100% u odnosu na plan.

Na podskupini 3224 evidentirana je donacija materijala za vanjsku učionicu u iznosu od 250,00 €.

Na skupini 422 evidentirana je donacija računalne opreme (DND Radoboj) – 950,00 €, donacija klupa i stolica za vanjsku učionicu (Vidović d.o.o. Jazvine) u iznosu od 1.800,00 €, te donacija kamere (Hrvatski sportski savez) – 300,00 €.

***Izvor financiranja 3.1.1. Vlastiti prihodi***

Osnovni cilj: osiguranje dodatnih sredstava za poboljšanje uvjeta rada i pokriće rashoda nastalih ostvarivanjem ove vrste prihoda

Iz ovog izvora u izvještajnom razdoblju financirani su: izdaci za rad Učeničke zadruge – 762,66 €, a iz prihoda ostvarenih od najma školske sportske dvorane pokriven je dio izdataka za energente i dio izdataka za materijal i usluge održavanja – 1.764,09 €, dok je dio izdataka za materijal opremu za nastavu financiran iz prenesenog viška na ovom izvoru.

***Izvor financiranja 4.3.1. Posebne namjene***

Osnovni cilj: povećanje kvalitete odgoja i obrazovanja

Na izvoru financiranja posebne namjene evidentirani su ukupni rashodi u iznosu od 12.098,00 € i to 648,00 € za nabavu materijala, 4.066,00 € za usluge prijevoza učenika na razne oblike izvan učioničke nastave, a 7.383,31 € utrošeno je za učeničke izlete i ekskurzije.

***Izvor financiranja 5.2.1. Ministarstvo***

Osnovni cilj: financiranje izdataka za zaposlene, prehrane učenika i nabava udžbenika za učenike, te financiranje preventivnih projekata vezanih za prevenciju ovisnosti i nasilja, jačanje otpornosti i mentalnog zdravlja učenika i programa rada s darovitim učenicima

Rashodi poslovanja u razredu 3 u 2024. g. evidentirani su u iznosu od 1,143.203,63 €.

Realizacija rashoda za zaposlene – skupina 31 iznosi 1,058.576,35 € i iznosi 101% plana (zbog prekovremenog rada zbog bolesti učitelja).

Na podskupini 311 evidentirani su izdaci za plaće za redovan rad, prekovremeni rad i posebne uvjete rada.

Na podskupini 312 evidentirani su ostali izdaci za zaposlene (jubilarne nagrade, pomoći, darovi djeci, uskrsnica, regres, božićnica). Ostvarenje ovih izdataka je u okviru plana.

Na podskupini 322 evidentirani su izdaci za namirnice za prehranu učenika u iznosu od 40.380,43 €.

Na podskupini 329 u iznosu od 1.988,00 € evidentirana je naknada za nezapošljavanje određenog broja osoba sa invaliditetom – realizacija ovisi o broju zaposlenih na zadnji dan u mjesecu.

U izvještajnom razdoblju na ovom izvoru financiranja evidentirani su izdaci za radne udžbenike za učenike – skupina 37 – iznos od 10.043,97 € i izdaci za višegodišnje udžbenike u iznosu od 2.716,65 €. Izdaci su u okviru planiranih sredstava.

Na podskupini 381 – Tekuće donacije evidentirani su izdaci za nabavu menstrualnih higijenskih potrepština za učenice u iznosu od 459,00 €.

Izdaci za materijal, usluge prijevoza ostali nespomenuti rashodi poslovanja u ukupnom iznosu od 3.000,00 € odnose se na preventivni projekt „Igraonica u šumi“ koji je realiziran u 2024.g prema planu.

***Izvor financiranja 5.4.1. JLS – Općina Radoboj i grad Krapina***

Osnovni cilj: pomoć kod financiranja određenih projekata i programa.

U 2024.g. iz proračuna grada Krapine financiran je rad pomoćnika u nastavi do 06./2024. koji nije bio uvršten u projekt Baltazar u iznosu od 4.282,91 €.

Iz proračuna općine Radoboj u iznosu od 765,00 € financiran je tečaj plivanja za učenike.

**POSEBNI IZVJEŠTAJI**

1. **Izvještaj o zaduživanju na tržištu novca i kapitala**

U 2024. g. kao ni u prethodnim godinama škola se nije zaduživala na tržištu novca i kapitala.

1. **Izvještaj o korištenju sredstava EU**

Od šk. g. 2024./2025. škola je partner u projektu Baltazar 8.

Nositelj projekta je Krapinsko-Zagorska županija. Provedba projekta planirana je tijekom 36 mjeseci, tijekom šk. g. 2024./2025., 2025./2026. i 2026./2027. Projektom su za tri učenika s teškoćama u razvoju osigurani pomoćnici u nastavi. Projektom su osigurana sredstva za plaće i ostale rashode za zaposlene pomoćnike u nastavi.

1. **Izvještaj o danim zajmovima i potraživanja po danim zajmovima**

U izvještajnom razdoblju škola nije davala zajmove pa nema niti iskazanih potraživanja po toj osnovi.

1. **Izvještaj o stanju potraživanja i dospjelih obaveza, te o stanju potencijalnih obaveza po** **osnovi sudskih sporova.**

Na dan 31.12.2024. godine škola ima iskazana potraživanja u ukupnom iznosu od 449,53 €.

Iznos od 315,00 € odnosi se na potraživanja za najam školske sportske dvorane za mjesec prosinac 2024. g. koja dospijevaju na naplatu u 01/2025.

Iznos od 134,53 € odnosi se na potraživanje za bolovanje na teret HZZO-a koja se evidentiraju kao nedospjela potraživanja.

Na dan 31.12.2024. godine škola nema dospjelih obaveza. Iznos od 114.763,11 € odnosi se na nedospjele obaveze i to: obaveze za plaće i prijevoz na posao za zaposlene za mjesec prosinac u iznosu od 94.320,19 €, koja dospijevaju u siječnju 2024. godine, obaveze za materijalne rashode poslovanja u iznosu od 20.308,39 €, a koje također dospijevaju u siječnju 2024.g., te međusobne obaveze proračunskih korisnika (refundacija bolovanja HZZO) u iznosu od 134,53 €.

Škola nema sudskih sporova u tijeku, pa nema niti potencijalnih obaveza po osnovi istih.

1. **Izvještaj o danim jamstvima i plaćanja po protestiranim jamstvima**

U izvještajnom razdoblju škola nije davala jamstva pa u ovom izvještaju nema podataka.

Ravnateljica: Predsjednica Šk. odbora:

Dijana Šalković Kristina Husarek